  Туспуктэм: vk.com (ИРО УР) Майя Бывальцева 30-тӥ южтолэзе Удмуртиын анай кылъя но литературая дышетӥсьёс пӧлын ӧнер устолыкъя огъяросси вожвылъяськонлэн элькун люкетэзлэн куинетӥ йылпумъясь турез ортчиз. Отчы вить адями пыриськиз. Со сярысь Дышетонэз азинтонъя институтлэн «ВКонтакте» мерлыко вотэсысь бамаз ивортӥзы. Карысь школаосын урокъёс ортчытэм бере, устоосыз пӧлы удмурт кылъя кык дышетӥсьёс шедизы – Кузебай Герд нимо йӧскалык гимназиысь Наталья Воронова но Ува ёрсоысь Жужгес школаысь Светлана Митрофанова. Соос сяна методикая мастерскойын ас ужан ужан амалъёсызы тодматӥзы Юкаменск ёросысь бигер кылъя дышетӥсь Марьям Арасланова, Сюмси но Красногорск ёросъёсысь ӟуч кылъя дышетӥсьёс Елена Богова но Татьяна Санникова. Вормисьлэсь нимзэ оштолэзе сӥё-дано пусъён ужрадын шараялозы. Элькунысь устоез анай кылъя но литературая дышетӥсь 2023-тӥ арын куарусёнэ огъяросси вожвылъяськонэ пыриськоз. Тегъёс: Удмуртия дышетӥсьёс вожвылъяськон удмурткыл  